Αποκαλυπτήρια μνημείου για τον Γεώργιο Κ. Καπετανάκη στον Πλάτανο Αμαρίου
2025-08-16 20:00 (Europe/Athens) | Πλάτανος Αμαρίου, Platania, Ρεθύμνου, 740 61, Greece
Η μνήμη του Γεώργιου Κ. Καπετανάκη τιμάται το Σάββατο 16 Αυγούστου στον Πλάτανο Αμαρίου, στον νομό Ρεθύμνου, με τα αποκαλυπτήρια του μνημείου για τον Αγωνιστή – Ήρωα του Ελληνοϊταλικού πολέμου 1940 – 1941.
Η εκδήλωση, η οποία θα ξεκινήσει στις 20:00, τελεί υπό την αιγίδα του Δήμου Αμαρίου.
Θα ακολουθήσει κρητικό γλέντι με το συγκρότημα των Νίκου και Άρη Ζαχαριουδάκη και άλλους καλλιτέχνες, ενώ το κοινό θα έχει την ευκαιρία να γευτεί παραδοσιακές τοπικές νοστιμιές.

Μουσική εκδήλωση «Ζώμινθος-Ανώγεια 1900 π.Χ. -2000 μ.Χ. Τραγουδώντας σήμερα το αιώνιο & το Παγκόσμιο» με τον συνθέτη Δημήτρη Παπαδημητρίου
2025-08-16 21:00 - 23:00 | Ζώμινθος, Ζώμινθος, Ζώμινθος, Ρεθύμνου, Greece
Το Σάββατο 16 Αυγούστου 2025 πραγματοποιείται, με τη συνδιοργάνωση του Υπουργείου Πολιτισμού, της Εφορείας Αρχαιοτήτων Ρεθύμνου, της Περιφέρειας Κρήτης και του Δήμου Ανωγείων, μουσική εκδήλωση με τον διακεκριμένο συνθέτη Δημήτρη Παπαδημητρίου, στον αρχαιολογικό χώρο της Ζωμίνθου, στις 9:00μ.μ., με ελεύθερη είσοδο.
Στην «καρδιά» του Ψηλορείτη, εκεί όπου ο χρόνος σμίγει με τον μύθο, η Ζώμινθος – ο σπουδαίος αρχαιολογικός χώρος που πλέον ανήκει στον Κατάλογο Παγκόσμιας Κληρονομιάς της UNESCO – ανοίγει τις πύλες της για μια βραδιά που θα μείνει ανεξίτηλη στη μνήμη.
Ο συνθέτης Δημήτρης Παπαδημητρίου, με έργο που έχει ταξιδέψει σε μεγάλες διεθνείς σκηνές και έχει τιμήσει στιγμές όπως οι Ολυμπιακοί Αγώνες, θα οδηγήσει το κοινό σε ένα μουσικό ταξίδι εμπνευσμένο από τον Μινωικό Πολιτισμό και την ακατάλυτη αξία της πολιτιστικής μας κληρονομιάς.
Μέσα στο επιβλητικό τοπίο του Ψηλορείτη, εκεί όπου η σκαπάνη του Γιάννη Σακελλαράκη και της Έφης Σαπουνά Σακελλαράκη έφερε στο φως μνήμες τριών και πλέον χιλιετιών, η μουσική θα γίνει γέφυρα που ενώνει το χθες με το σήμερα. Μια μελωδική αφήγηση που θα αναδείξει την άρρηκτη σχέση της τέχνης με την ιστορία και τη βαθιά σύνδεση του τόπου με τον πολιτισμό του.
Ο Δημήτρης Παπαδημητρίου συνέλαβε και σχεδίασε τη συγκεκριμένη συναυλία και μουσική σύνθεση αποκλειστικά για τη Ζώμινθο, αντλώντας έμπνευση από την ιστορία, το μυστήριο και την ατμόσφαιρα του αρχαιολογικού χώρου, ώστε ο ήχος να διαλεχθεί με τη μνήμη και την ψυχή του τόπου.
Τη μοναδική βραδιά πλαισιώνουν ερμηνευτικά η Βερόνικα Δαβάκη, ο Βασίλης Κορακάκης και ο Πάνος Παπαϊωάννου.

Ο Βαγγέλης Κιμιωνής και ο Κλέαρχος Μανωλιούδης ζωντανά στην Ελεύθερνα
2025-08-16 21:30 | Ελεύθερνα, Ελεύθερνα, Ελεύθερνα Ρεθύμνου, Ρεθύμνου, Ελλάδα
Ο Βαγγέλης Κιμιωνής και ο Κλέαρχος Μανωλιούδης ζωντανά στην Ελεύθερνα Ρεθύμνου.
Σάββατο 16 Αυγούστου 2025 – Έναρξη 21:30.
Εισοδος 5€.
Διοργάνωση Πολιτιστικός Σύλλογος Ελεύθερνας.

Κρητικό γλέντι με το Μανώλη Κατσαμά και το Νίκο Λαγουδάκη στους Έρφους
2025-08-16 21:30 | Έρφοι Ρεθύμνου, Έρφοι, Έρφοι Ρεθύμνου, Ρεθύμνου, 74150, Greece
Κρητικό γλέντι με το Μανώλη Κατσαμά και το Νίκο Λαγουδάκη στους Έρφους το Σάββατο 16 Αυγούστου 2025.
Έναρξη 21:30 – Είσοδος 15 ευρώ με πλήρες μενού.
Διοργάνωση Πολιτιστικός Σύλλογος Έρφων.

Ο Αντώνης Μαρτσάκης στα Ακτούντα
2025-08-16 21:30 | Ακτούντα, Aktounta, Ρεθύμνου, 740 53, Greece
Μουσική βραδιά με τον Αντώνη Μαρτσάκη, διοργανώνει ο Πολιτιστικός Σύλλογος «Το Κουτρουλιανό» στα Ακτούντα του Δήμου Αγίου Βασιλείου, το Σάββατο 16 Αυγούστου.
Έναρξη: 21:30
Είσοδος 20 ευρώ – Παιδιά 10 ευρώ (με πλήρες μενού)
Κρατήσεις 6973560358

Εκδήλωση τιμής και μνήμης στους Κομμουνιστές Αγωνιστές των Μελάμπων
2025-08-17 19:00 | Μέλαμπες, Μέλαμπες, Μέλαμπες, Ρεθύμνου, Ελλάδα
Η ΚΟ Αγίου Βασιλείου του ΚΚΕ διοργανώνει εκδήλωση αφιερωμένη στη θυσία των κομμουνιστών αγωνιστών από τις Μέλαμπες Αγίου Βασιλείου, στον ταξικό αγώνα 1945-1949.
Η εκδήλωση θα γίνει στο χωριό Μέλαμπες, στον Πλάτανο, στην Πέρα Βρύση, στις 17/8/2025 και ώρα 19:00.
Θα μιλήσουν οι: Αγγελογιαννάκης Βαγγέλης, γραμματέας της ΤΕ Ρεθύμνου του ΚΚΕ, και Γιώργος Μπαγιαρτάκης, στέλεχος του ΚΚΕ.
Τιμούμε τους πεσόντες Μελαμπιανούς: Τρουλλινό Γιώργη, Τρουλλινό Πέτρο, Τυροκομάκη Ηλία, Φασατάκη Γιάννη και τον Ανωγειανό Σμπώκο Γιώργη.
Θα ακολουθήσει κρητικό γλέντι με τους Ραφαήλ Παπαδογιάννη στη λύρα και τον Μαργαρίτη Κωστή στο λαούτο.

Συναυλία στο Θέατρο Μυθωδία με θέμα «Τα Σκέτα και τα Ά-σκετα»
2025-08-17 21:00 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Ο Δημήτρης Λάππας, μαζί με τους διαχρονικούς φίλους και συνεργάτες του, Μάριο Μακρή στην κιθάρα και Λιτά Κόλλια στην ερμηνεία, θα σας παρουσιάσουν τραγούδια από τη συνεργασία του με τον Σωκράτη Μάλαμα, «Τα Σκέτα», αλλά και Ά-σκετα — τραγούδια που δεν ηχογραφήθηκαν ποτέ, αλλά έχουν το ίδιο καλλιτεχνικό βάρος με εκείνα που κυκλοφόρησαν.
Ο Δημήτρης Λάππας, έχοντας συνεργαστεί όλα αυτά τα χρόνια με καλλιτέχνες όπως ο Νίκος Παπάζογλου, ο Σωκράτης Μάλαμας, ο Γιώργος Νταλάρας, η Χάρις Αλεξίου, ο Διονύσης Σαββόπουλος και πολλοί άλλοι, παρουσιάζει ένα πρόγραμμα βασισμένο στην ερμηνευτική δύναμη των οργάνων και στον ιδιαίτερο τρόπο παιξίματος, σε συνεργασία με την ευαίσθητη φωνή της Λίτας Κόλλια.

Θερινό σινεμά στο Μελισσουργάκι Μυλοποτάμου
2025-08-17 21:30 | Μελισσουργάκι, Μελισσουργάκι, Ρεθύμνου, 74057, Greece
Θερινό Σινεμά. Κινηματογραφικές Προβολές Κάτω από τα Αστέρια στο πλαίσιο του Θερινού Φεστιβάλ Μυλοποτάμου.
Η μαγεία του σινεμά, μέσα σε μυρωδιές από αγιόκλημα και γιασεμί της γειτονιάς μας, αλλά και την αλμύρα της θάλασσας…
Τετάρτη 16 Ιουλίου, Παραλία Γεροπόταμος
Σάββατο 19 Ιουλίου, Αλφά
Κυριακή 17 Αυγούστου, Μελισσουργάκι
Έναρξη 21:00

Ο Μιχάλης Τζουγανάκης ζωντανά στο Λόφο της Φορτέτζας
2025-08-17 21:30 | Λόφος Φορτέτζα, Fortezza Ρέθυμνο, Ρέθυμνο, Ρεθύμνου, 74100, Greece
Ο Μιχάλης Τζουγανάκης ζωντανά στο Λόφο της Φορτέτζας στο Ρέθυμνο.
Κυριακή 17 Αυγούστου – Έναρξη 21:30.
Είσοδος ελεύθερη!
Διοργάνωση Περιφέρεια Κρήτης.

35η Παγκρήτια Γιορτή Κίτρου: Η «Εμινέ» του Γιώργου Καράτζη από τη Θεατρική Σκηνή Ηρακλείου
2025-08-17 21:30 | Φαράτσι
Η θεατρική παράσταση «Εμινέ», βασισμένη στο ομώνυμο έργου του Γιώργου Καράτζη, θα παρουσιαστεί από τη Θεατρική Σκηνή Ηρακλείου σε σκηνοθεσία Μάνου Μανιά, στο Φαράτσι Μυλοποτάμου.
Η παράσταση πραγματοποιείται στο πλαίσιο της 35ης Παγκρήτιας Γιορτής Κίτρου.
Κυριακή 17 Αυγούστου – Έναρξη 21:30.

Ο Πέτρος Μαρούλης στην Πηγή Ρεθύμνου
2025-08-17 22:00 | Πηγή Ρεθύμνου, Πηγή Ρεθύμνου, Ρεθύμνου, Ελλάδα
Ο Πέτρος Μαρούλης ζωντανά στην Πηγή Ρεθύμνου.
Κυριακή 17 Αυγούστου – Έναρξη 22.00.
Διοργάνωση: Α.Ο. Παναρκαδικός Ρεθύμνου.

«Κινηματογραφικές Δευτέρες»: Προβολή ταινίας στη Λούτρα
2025-08-18 21:00 | Λούτρα, Λούτρα Ρεθύμνου, Λούτρα Ρεθύμνου, Ρεθύμνου, Ελλάδα
«Κινηματογραφικές Δευτέρες»: Κάθε Δευτέρα βράδυ και με την υποστήριξη των Πολιτιστικών Συλλόγων, θα προβάλλεται μια ταινία σε χωριά του Δήμου Ρεθύμνου.
Η ταινία «iL Postino (Ο Ταχυδρόμος)» θα προβληθεί στις 18 Αυγούστου στη Λούτρα Ρεθύμνου.
Έναρξη 21:00 – Είσοδος ελεύθερη.
Σε ένα ψαροχώρι της μεταπολεμικής Ιταλίας, ο ταχυδρόμος Μάριο γίνεται φίλος με τον κομμουνιστή ποιητή Πάμπλο Νερούδα, εξόριστο από τη Χιλή για πολιτικούς λόγους. Μεταξύ τους θα αναπτυχθεί μια αναπάντεχη φιλία, η οποία θα γίνει ακόμα πιο βαθιά από τη στιγμή που ο Μάριο θα ζητήσει τη βοήθεια του διάσημου διανοούμενου για να κερδίσει την καρδιά της όμορφης Μπεατρίτσε.
Σκηνοθεσία: Μάικλ Ράντφορντ

35η Παγκρήτια Γιορτή Κίτρου: Η Δέσποινα Βανδή ζωντανά στο Γαράζο Μυλοποτάμου
2025-08-18 21:30 | Γαράζο, Garazo, Ρεθύμνου, 740 54, Greece
Δέσποινα Βανδή «Όσα Αγαπάω» – Συναυλίες σε όλη την Ελλάδα
Η Δέσποινα Βανδή είναι μια από τις κορυφαίες Ελληνίδες τραγουδίστριες, με μία καριέρα, που έχει ξεπεράσει τα σύνορα της χώρας, μετρά πάνω από 30 χρόνια δημιουργίας και να είναι γεμάτη με δεκάδες πολυβραβευμένα albums και τραγούδια που έχουν αφήσει εποχή κι αμέτρητες sold out live εμφανίσεις.
Στα 30 χρόνια της καριέρας της, η Δέσποινα Βανδή δεν έχει σταματήσει να χαρίζει μεγάλες και no1 δισκογραφικές επιτυχίες, με τα τραγούδια της να κατακτούν τις καρδιές του κόσμου, τα digital streams και τις πωλήσεις φυσικού προϊόντος, αλλά τις πρώτες θέσεις του ραδιοφωνικού airplay.
Η Δέσποινα Βανδή δεν σταματά ποτέ να μας εκπλήσσει. Πριν λίγες εβδομάδες κυκλοφόρησε το νέο της Single τίτλο “ΕΧΩ ΕΜΕΝΑ” ένα αυτοαναφορικό ζεϊμπέκικο σε μουσική Γιώργου Σαμπάνη και στίχους Γιάννη Δόξα που ήδη σημειώνει μεγάλη επιτυχία και έχει αγαπηθεί από το κοινό.
Το καλοκαίρι του 2024, γιόρτασε τα 30 χρόνια της δισκογραφικής παρουσίας της με μία μεγάλη περιοδεία ανά την Ελλάδα, που κορυφώθηκε στο κατάμεστο θέατρο Λυκαβηττού, έναν χώρο με συμβολική συναισθηματική αξία για εκείνη.
Αυτό το καλοκαίρι μας καλεί ξανά στον μουσικό της κόσμο. Ελάτε να το ζήσετε κι εσείς μαζί της!
«Έχω εμένα», αλλά έχω πάντα και εσάς!”
Δέσποινα
Γιορτή Κίτρου 2025
Δευτέρα 18 Αυγούστου
Γαράζο Μυλοποτάμου Ρεθύμνου
Γενική είσοδος 20€Είσοδος για παιδιά κάτω των 12 ετών: 10€
*Τα εισιτήρια είναι γενικής εισόδου – δεν εξασφαλίζεται θέση καθημένου και συστήνεται η έγκαιρη προσέλευση
Διοργάνωση Πολιτιστικός Σύλλογος Γαραζου

LOVE On Tour: H Καίτη Γαρμπή & o Διονύσης Σχοινάς ζωντανά στο Ρέθυμνο
2025-08-18 21:30 | Λόφος Φορτέτζα, Fortezza Ρέθυμνο, Ρέθυμνο, Ρεθύμνου, 74100, Greece
Η Καίτη Γαρμπή και ο Διονύσης Σχοινάς γίνονται οι μουσικοί πρωταγωνιστές του φετινού καλοκαιριού!
Το πιο αγαπημένο και το πιο αγαπητό ζευγάρι της showbiz, μετά τις sold out εμφανίσεις του στη νυχτερινή Αθήνα για πρώτη φορά μετά από 28 χρόνια, συνεχίζει τη συνεργασία του με μια μεγάλη καλοκαιρινή περιοδεία σε όλη την Ελλάδα.
Δύο καρδιές από ατόφιο χρυσάφι ανυπομονούν να ενωθούν με τις καρδιές όλων μας!
Ρέθυμνο – Λόφος Φορτέτζα
Δευτέρα 18 Αυγούστου 2025 – Έναρξη 21:30
Προπώληση more.com

Ο Αλέξανδρος Παπαδάκης στο Θρόνος Αμαρίου
2025-08-18 21:30 | Θρόνος Αμαρίου, Θρόνος Αμαρίου, Θρόνος Αμαρίου, Ρεθύμνου, Ελλάδα
Ο Αλέξανδρος Παπαδάκης ζωντανά στο Θρόνος Αμαρίου, στον προαύλιο χώρο του Δημοτικού Σχολείου. Μαζί του Γιώργος Περικλάκης και Νικόλας Τρουλλινός.
Δευτέρα 18 Αυγούστου – Έναρξη 21.30.
Διοργάνωση Πολιτιστικός Σύλλογος Θρόνους Αμαρίου.

Η Μαρία Πρωτόπαππα σκηνοθετεί και πρωταγωνιστεί στην «Ανδρομάχη» | Θέατρο Ερωφίλη στο Ρέθυμνο
2025-08-19 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η Μαρία Πρωτόπαππα σκηνοθετεί και πρωταγωνιστεί στην “Ανδρομάχη” του Ευριπίδη. Μία τραγωδία που παραμένει συγκλονιστικά επίκαιρη, διερευνώντας τις εμπειρίες του τρόμου και της καταστροφής, τις ατομικές επιλογές και τη βαθιά επιρροή τους στην κοινωνία. Μετά το Αρχαίο Θέατρο Επιδαύρου η Ανδρομάχη θα ταξιδέψει στο Θέατρο «Ερωφίλη Φορτέτζα» στο Ρέθυμνο Κρήτης την Τρίτη 19 Αυγούστου.
Στηριζόμενη στη μετάφραση του Γ. Β. Τσοκόπουλου, η σπουδαία σκηνοθέτιδα και ηθοποιός,επεξεργάζεται δραματουργικά και σκηνοθετικά ένα έργο που εγείρει νευραλγικά ερωτήματα και με τον δυναμισμό που τη χαρακτηρίζει, αναλαμβάνει τον ρόλο της Γυναίκας.
Ένα μοναδικό υποκριτικό ανσάμπλ αποδίδει τους ρόλους των υπόλοιπων τραγικών προσώπων: Ο Αργύρης Ξάφης υποδύεται την Ανδρομάχη, ο Τάσος Λέκκας την Ερμιόνη, ο Γιάννης Νταλιάνης τον Μενέλαο και ο Δημήτρης Πιατάς τον Πηλέα. Στον ρόλο της Θέτιδας θα δούμε τη Στέλλα Γκίκα, ενώ τον χορό πλαισιώνουν οι Δημήτρης Γεωργιάδης, Δημήτρης Μαμιός, Κωνσταντίνος Πασσάς, Γιώργος Φασουλάς, Γιάννης Μάνθος και Νώντας Δαμόπουλος.

Η τραγωδία του Ευριπίδη
Μεταφερόμαστε μακριά από τα μεγάλα κέντρα, στην ελληνική επαρχία. Θεσσαλία, Φθιώτιδα, Θετίδειον. Στον οίκο του γιού του Αχιλλέα, Νεοπτόλεμου. Εκεί γινόμαστε μάρτυρες της δραματικής σύγκρουσης ανάμεσα σε δύο γυναίκες: την Ανδρομάχη, χήρα του Έκτορα και σκλάβα του Νεοπτόλεμου, και την Ερμιόνη, τη γυναίκα του Νεοπτόλεμου. Η Ερμιόνη, γεμάτη ζήλια και φθόνο, κατηγορεί την Ανδρομάχη ότι εξαιτίας της ο Νεοπτόλεμος δεν τη θέλει πια και δεν επιθυμεί να αποκτήσει παιδί μαζί της, ενώ έχει ήδη ένα παιδί με την Ανδρομάχη. Η σύγκρουση φτάνει στα άκρα όταν ο Μενέλαος, ο βασιλιάς της Σπάρτης και πατέρας της Ερμιόνης, αποφασίζει να θανατώσει το παιδί της Ανδρομάχης, εκτελώντας έτσι μία από τις πιο ακραίες πράξεις εκδίκησης και αλαζονείας.
Ο Νεοπτόλεμος, ο βίαιος, σκληρός, ασεβής ήρωας της Ιλιάδας που επάνω του στηρίχθηκε η νίκη των Ελλήνων στην Τροία, είναι ανίκανος να αντεπεξέλθει στις ευθύνες του ως πατέρας, σύζυγος, ηγέτης. Φεύγει για να βρει θεραπεία στο Μαντείο του Απόλλωνα στους Δελφούς. Ο πολεμικός παροξυσμός του έχει μολύνει το κρεβάτι, το σπίτι, την πόλη του. Μπροστά στα μάτια της γυναίκας που αδίκησε ανεπανόρθωτα, θα λάβει το είδος της Τιμωρίας που ονομάστηκε Νεοπτολέμειος Τίσις.
Σε μιαν αντιστροφή της ηρωικής Ιλιάδας, ο Ευριπίδης δυναμιτίζει την αλαζονεία των Ελλήνων και την ψευδαίσθηση της ανωτερότητας του πολιτισμού τους. Οι προπολεμικές υποσχέσεις για μια ενωμένη, ισχυρή χώρα διαψεύδονται σε ένα τοπίο φθοράς, γήρατος, φόβου και φθόνου.
Η ευθύνη βαρύνει όχι μόνο τους πρωτεργάτες, αλλά και όσους τους πίστεψαν και συνέβαλαν στην πτώση των αξιών με την ανοχή τους. Η νέα γενιά πληρώνει το τίμημα. Η χώρα αποδεκατισμένη, αντιπροσωπεύεται από έναν γκροτέσκο χορό γυναικών, εγκαταλειμμένων, φοβισμένων, υποταγμένων μέσα στην απορία τους.

Η παράσταση
Οι γυναίκες στις αρχαίες τέχνες, από τη γλυπτική και τη ζωγραφική μέχρι την ποίηση, απεικονίζονται συχνά ως σύμβολα για τις χώρες τους, προστατεύοντας τις πατρίδες τους όπως μια μητέρα προστατεύει τα παιδιά της. Οι δε αντρικές φιγούρες αναλαμβάνουν τη στρατηγική διαχείρισης και τις ηγετικές πολιτικές.
Στη δραματουργική και σκηνοθετική προσέγγιση της “Ανδρομάχης” από τη Μαρία Πρωτόπαππα, η Ερμιόνη και η Ανδρομάχη αντιπροσωπεύουν τα ιδεώδη των χωρών τους, ενώ ο Μενέλαος και ο Πηλέας την πολιτική και την εξουσία. Οι γυναίκες δεν είναι απλώς θηλυκότητες, έχουν κατασκευαστεί από άντρες για να αντιπροσωπεύουν τον ιδεατό ρόλο της χώρας και της κοινωνίας. Έτσι, η ευριπίδεια τραγωδία ενώ μιλά για ένα σπίτι, ασχολείται στην ουσία με το ήθος και την πολιτική διαχείριση ενός κράτους σε καιρό ειρήνης.
Η γλώσσα του Ευριπίδη σπάει τους κανόνες της εποχής και μετουσιώνεται σε ξόρκια που δονούνται από σωματικότητα, αισθητηριακή μνήμη και συλλογικά βιώματα. Αυτά τα πολύτιμα και αμετάφραστα στοιχεία επιχειρεί η σκηνοθέτιδα να φέρει στο φως και να τα μεταδώσει όχι μόνο λεκτικά, αλλά και κινησιολογικά έχοντας στο πλευρό της μία εξαιρετική ομάδα Ελλήνων ηθοποιών.

Σημείωμα της Μαρίας Πρωτόπαππα
“Μία γυναίκα αιχμάλωτη πολέμου και το παιδί της, ένα νόθο τέκνο βιασμού, γίνονται η πέτρα του σκανδάλου σε μια μικρή επαρχιακή πόλη. Η επιμονή της Ανδρομάχης να επιβιώσει, γεμάτη ελπίδα και προσδοκίες για το μέλλον, η τόλμη της να αντισταθεί και να φωνάξει την αδικία που υφίσταται, αναστατώνει τα ντόπια μεγάλα τζάκια, κλείνει σπίτια, χαλάει συμμαχίες και εκθέτει τις ανισότητες της κοινωνίας.
Με τον πιο έντονο τρόπο, ο Ευριπίδης αναδεικνύει την αλαζονεία των ισχυρών, τη ψευδαίσθηση της ανωτερότητας των “πολιτισμένων” Ελλήνων έναντι των “άγριων” βαρβάρων, αποκαλύπτοντας τις θεμελιώδεις αδικίες του κόσμου τους.
Η Ανδρομάχη γίνεται σύμβολο της αντίστασης ενάντια στις κοινωνικές και πολιτικές αδικίες. Είναι μια γυναίκα που, παρά την κακομεταχείριση και την καταπίεση που υφίσταται, αρνείται να υποκύψει και να σιωπήσει. Οι πράξεις της, η επιμονή της και η φωνή της, δυναμιτίζουν το κατεστημένο και ανατρέπουν τις ισχυρές κοινωνικές δομές. Η ανατροπή των προσδοκιών, το σπάσιμο των ταμπού, και η καταγγελία του αδιόρθωτου κακού που προέρχεται από την εξουσία γίνονται η κινητήρια δύναμη που αλλάζει τις ισορροπίες και φέρνει τη Νέμεση στην καρδιά της κοινωνίας.
Αποκαλύπτοντας την ηθική φτώχεια της εξουσίας, ο Ευριπίδης δεν μένει στην επιφάνεια, αλλά σκάβει βαθύτερα, παρατηρώντας πώς η διαφθορά και η βία επιστρέφουν εναντίον των υπευθύνων, λειτουργώντας ως μια φυσική, θεϊκή παρέμβαση. Όταν η ανθρώπινη δικαιοσύνη αποτυγχάνει, η Νέμεση αναλαμβάνει δράση, επαναφέροντας την ισορροπία και το δικαίωμα της γυναίκας να διεκδικήσει τη θέση της στον κόσμο, ανεξαρτήτως των κοινωνικών προκαταλήψεων.
Στην “Ανδρομάχη”, η επιμονή για δικαιοσύνη, η ανάγκη για αναγνώριση και η αναγνώριση της αλήθειας υπερβαίνουν τις κοινωνικές συμβάσεις, αποκαλύπτοντας τα κενά της εξουσίας και την αλαζονεία της. Μέσα από τη φωνή της Ανδρομάχης, ο Ευριπίδης μας καλεί να αναγνωρίσουμε την αληθινή αξία του ανθρώπινου πνεύματος, της αντοχής, της δύναμης και της δικαιοσύνης, που είναι πάντα ανώτερες από τα συμφέροντα και τις αντιφάσεις των ισχυρών”.
ΤΑΥΤΟΤΗΤΑ ΠΑΡΑΣΤΑΣΗΣ
Μετάφραση: Γ. Β. Τσοκόπουλος
Σκηνοθεσία, Απόδοση, Δραματουργική επεξεργασία: Μαρία Πρωτόπαππα
Συνεργασία στη Δραματουργική Επεξεργασία: Έλενα Τριανταφυλλοπούλου
Καλλιτεχνική Συνεργασία: Ελένη Σπετσιώτη
Σκηνικά- Φωτισμοί: Σάκης Μπιρμπίλης
Κοστούμια: Βάνα Γιαννούλα
Μουσική: Λόλεκ
Κίνηση: Αλέξανδρος Βαρδαξόγλου
Φωνητική Δραματουργία, Διδασκαλία: Άννα Παγκάλου
Βοηθός Σκηνοθέτριας: Εύη Νάκου
Βοηθός Σκηνογράφου: Νατάσα Τσιντικίδη
Κατασκευή Μακέτας: Όλγα Κουτρουμάνου
Διεύθυνση, Εκτέλεση Παραγωγής: Kart Productions
Επικοινωνία & Γραφείο Τύπου: Μαρία Τσολάκη
Διαφήμιση-social media: Renegade Media, Βασίλης Ζαρκαδούλας
Φωτογραφίες promo- Video: Μαρίζα Καψαμπέλη
Camera: Αλέξανδρος Γεωργίου
Μακιγιάζ Φωτογράφησης: Ειρήνη Γάτου
Video Trailer παράστασης: Θωμάς Παλυβός
Promo Design: Γιάννης Σταματόπουλος
Παραγωγή: ΘΕΑΤΡΟΥ ΤΕΧΝΗ Ε.Ε.
Διανομή:

Γυναίκα: Μαρία Πρωτόπαππα
Ανδρομάχη: Αργύρης Ξάφης
Ερμιόνη: Τάσος Λέκκας
Μενέλαος: Γιάννης Νταλιάνης
Πηλέας: Δημήτρης Πιατάς
Θέτιδα: Στέλλα Γκίκα

Χορός (σε αλφαβητική σειρά): Δημήτρης Γεωργιάδης, Νώντας Δαμόπουλος, Δημήτρης Μαμιός, Γιάννης Μάνθος, Κωνσταντίνος Πασσάς και Γιώργος Φασουλάς
Τρίτη 19 Αυγούστου
Θέατρο «Ερωφίλη Φορτέτζα»
ΡΕΘΥΜΝΟ ΚΡΗΤΗΣ
Προπώληση Εισιτηρίων: https://www.more.com/gr-el/tickets/theater/andromaxi-tou-euripidi-periodeia/

Η θεατρική Παράσταση «Φόνος Αλά Κρεμ» στο Πέραμα Μυλοποτάμου
2025-08-19 21:00 | Ανοιχτό Θέατρο Περάματος Μυλοποτάμου, Ανοικτό Θέατρο Περάματος, Πέραμα Μυλοποτάμου, Ρεθύμνου, 74052, Greece
Η θεατρική Παράσταση «Φόνος Αλά Κρεμ» του Νεκτάριου Τσεβράκη στο Πέραμα Μυλοποτάμου.
Ο πολιτιστικός σύλλογος Μυλοποταμιτών Ηρακλείου, παρουσιάζει μία ξεκαρδιστική κωμωδία με πολλή ίντριγκα, γέλιο, γρίφους, μυστήριο & ανατροπές!
Επιμέλεια & σκηνοθεσία: Χαρά-Μαρία Ζαρονάκη
Τρίτη 19 Αυγούστου Πέραμα Μυλοποτάμου
Ανοιχτό Θέατρο Περάματος – Έναρξη 21:00
Είσοδος ελεύθερη.

Χοροεσπερίδα στη Μέση Ρεθύμνου
2025-08-19 21:00 | Μέση Ρεθύμνου, Mesi, Ρεθύμνου, 741 50, Greece
Ο Πολιτιστικός Σύλλογος Μέσης του Δήμου Ρεθύμνου διοργανώνει χοροεσπερίδα με τους Γιώργο Βρανά και Γιάννη Μιχάλα και το συγκρότημα τους.
Τρίτη 19 Αυγούστου – Έναρξη 21:00
Μέση Ρεθύμνης – Κεντρική Πλατεία
Είσοδος ελεύθερη.

Συναυλία Αλληλεγγύης με τον Μανώλη Κονταρό στο Κτήμα Πανακρόν
2025-08-19 21:00 | Κτήμα Πάνακρον, Panakron Estate, Σχολή Ασωμάτων Αμαρίου, Ρεθύμνου, Greece
Μια ξεχωριστή Συναυλία Αλληλεγγύης θα πραγματοποιηθεί την Τρίτη 19 Αυγούστου στις 9:00 μ.μ. στο Κτήμα Πανακρόν (έναντι Ιεράς Μονής Ασωμάτων Αμαρίου), με σκοπό την ενίσχυση των συσσιτίων της Ιεράς Μητροπόλεως Λάμπης, Συβρίτου και Σφακίων.
Στη συναυλία θα συμμετέχει αφιλοκερδώς ο αγαπημένος καλλιτέχνης Μανώλης Κονταρός με τους συνεργάτες του, ενώ θα εμφανιστούν και τα παιδικά και εφηβικά χορευτικά τμήματα του Φουρφουρά της σχολής κρητικών χορών του Γεωργιλαδάκη.
Είσοδος: 10€ (δωρεάν για μαθητές και φοιτητές).
Η εκδήλωση πραγματοποιείται με τη στήριξη του Δήμου Αμαρίου και μεγάλων χορηγών, ενώ η διοργάνωση ανήκει στο Πολιτιστικό και Κοινωνικό Κέντρο Αμαρίου «Ο Άγιος Νεκτάριος».

Ο Γιώργος Αλεξαντωνάκης στην Αλφά Μυλοποτάμου
2025-08-19 21:30 | Αλφά Μυλοποτάμου, Alfa, Ρεθύμνου, 740 52, Greece
Ο Γιώργος Αλεξαντωνάκης στην Αλφά Μυλοποτάμου, την Τρίτη 19 Αυγούστου στο πανηγύρι που διοργανώνει ο Πολιτιστικός Σύλλογος Αλφάς «Κώστας Μουντάκης».
Εναρξη 21:30.
Είσοδος ελεύθερη.

Ψαρογιώργης - Πολυχρονάκης - Παπατζανής στο Ρέθυμνο
2025-08-19 21:30 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Ο Ψαρογιώργης, συνδιάζει με τον δικό του λιτό και αρμονικό τρόπο, ήχους από την κρητική μουσική, με νέα στοιχεία που τονώνουν τη φαντασία, με σκοπό να δώσει στους ακροατές μια διάσταση της μουσικής του σε ένα ευρύ πεδίο διαχρονικών αρχετύπων και αυθεντικής έκφρασης, που πηγάζει από τη βαθιά σχέση του με την κρητική μουσική και μέσα από μια πλούσια εμπειρία συνεργασιών με μουσικούς από άλλες μουσικές παραδόσεις.
Μαζί του: Παπατζανής και Πολυχρονάκης.
Τρίτη 19 Αυγούστου, στις 21:30 στο θέατρο Μυθωδία.

Γιορτή Πιλαφιού στα Ακτούντα
2025-08-19 21:30 | Ακτούντα, Aktounta, Ρεθύμνου, 740 53, Greece
Γιορτή Πιλαφιού διοργανώνει ο Πολιτιστικός Σύλλογος «Ο Ευγορείτης» στα Ακτούντα του Δήμου Αγίου Βασιλείου, την Τρίτη 19 Αυγούστου.
Θα σας διασκεδάσει ο Μιχάλης Σταυρουλάκης με το συγκρότημα του.

Live Looping Jam Session από τη μουσικοθεατρική ομάδα Scarmi
2025-08-20 20:00 | Στενό Αγίου Φραγκίσκου, Αγ. Φραγκίσκου, Rethymno, ρέ, 741 31, Greece
Μετά την ιδιαίτερα επιτυχημένη μουσική βραδιά της 19ης Ιουλίου, η μουσικοθεατρική ομάδα Scarmi, επιστρέφει για μια νέα καλλιτεχνική συνάντηση!
Την Τετάρτη 20 Αυγούστου, στις 20:00, ο γραφικός δρομίσκος θα γεμίσει ξανά με ήχους και ρυθμούς, μέσα από μια μοναδική εμπειρία μουσικού αυτοσχεδιασμού τύπου “looping jam”. Οι μουσικοί της ομάδας θα δημιουργήσουν επί τόπου ηχητικά τοπία, συνδυάζοντας ζωντανή εκτέλεση και live looping, προσκαλώντας το κοινό σε ένα ταξίδι χωρίς προκαθορισμένα όρια.
Η βραδιά θα ολοκληρωθεί με ένα DJ set, διατηρώντας τη θετική ενέργεια και ενθαρρύνοντας τη διάθεση για χορό.
Η συμμετοχή είναι ελεύθερη, με προαιρετική συνεισφορά. Όλα τα έσοδα θα διατεθούν αποκλειστικά για την αναβάθμιση του τεχνικού εξοπλισμού της ομάδας, με στόχο τη συνέχιση και ποιοτική ενίσχυση των πολιτιστικών δράσεων που προσφέρει στην πόλη του Ρεθύμνου.
*Η δράση θα πραγματοποιηθεί με πλήρη σεβασμό στους κατοίκους της περιοχής και τις ώρες κοινής ησυχίας.
Η ομάδα Scarmi συνεχίζει με συνέπεια να εμπλουτίζει τον πολιτιστικό χάρτη του Ρεθύμνου, δίνοντας βήμα στις παραστατικές τέχνες, τη μουσική και τις συμμετοχικές δράσεις που φέρνουν κοντά τους ανθρώπους.
Σας περιμένουμε για μια ακόμα βραδιά δημιουργίας, μουσικής και αλληλεγγύης!
• Live Looping Jam Session – Scarmi theater group &
• Dj Set – FORGOTTEN GEMS (LON), D ‘CHAY (BER)
Πότε: Τετάρτη 20 Αυγούστου 2025
Ώρα έναρξης: 20:00
Πού: Δρομίσκος Αγίου Φραγκίσκου, Ρέθυμνο
Είσοδος: Ελεύθερη

«Οι περιπέτειες της Πέππα» στο θέατρο Ερωφίλη
2025-08-20 20:45 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Μια φαντασμαγορική εμπειρία για μικρούς και μεγάλους!
Αναζητάτε μια ξεχωριστή ψυχαγωγική εμπειρία για όλη την οικογένεια; Ελάτε να απολαύσετε τους λατρεμένους χαρακτήρες που έχουν κλέψει τις καρδιές των παιδιών, σε ένα φαντασμαγορικό θεατρικό show! Η Kolossaion Productions, με τις μεγάλες επιτυχίες της στο παιδικό θέατρο, υπόσχεται μια παράσταση γεμάτη γέλιο, περιπέτεια και αξέχαστες στιγμές.
Το πρωτότυπο έργο της Hasbro μεταφέρεται στη σκηνή, δίνοντας την ευκαιρία σε μικρούς και μεγάλους να γνωρίσουν από κοντά την Πέππα, τον Τζωρτζ, την οικογένειά τους και τους φίλους τους, σε ένα διασκεδαστικό ταξίδι γεμάτο ανακαλύψεις!
Μια μοναδική περιπέτεια στη φύση!
Ακολουθήστε την Πέππα σε ένα συναρπαστικό ταξίδι κατασκήνωσης στο δάσος, μαζί με τον Τζωρτζ, τον Πέντρο Πόνυ, τη Σούζυ Προβατίνα, τη Ρεβέκκα Κουνέλη, τη Μαμά Γουρουνίτσα και πολλούς ακόμα φίλους! Με τον Μπαμπά Γουρουνάκη στο τιμόνι του λεωφορείου, η παρέα ξεκινά μια αξέχαστη υπαίθρια περιπέτεια γεμάτη τραγούδια, χορό, παιχνίδια και εκπλήξεις.
Λίγα λόγια για το έργο:
Η ιστορία ξεκινά στο σχολείο της Πέππα, όπου η Μαντάμ Γαζέλα παίρνει παρουσίες και διδάσκει στα παιδιά πώς να φτιάχνουν τη δική τους μουσική. Με τραγούδι, χορό και πολλή φαντασία, η τάξη ετοιμάζεται για μια συναρπαστική εκδρομή στο δάσος. Ο Μπαμπάς Γουρουνάκης παίρνει το τιμόνι και η Πέππα, μαζί με τη Σούζυ Προβατίνα, τον Πέντρο Πόνυ, τη Ρεβέκα Κουνέλη και τον μικρό Τζωρτζ με τον αγαπημένο του δεινόσαυρο, ξεκινά για μια διασκεδαστική περιπέτεια. Στη διαδρομή, η παρέα ανακαλύπτει τη μαγεία της φύσης, γνωρίζει τα πλάσματα του δάσους και μαθαίνει πώς να ξεπερνά τις δυσκολίες με θάρρος και συνεργασία.
Όμως, μια ξαφνική καταιγίδα φέρνει τα πάνω κάτω! Η βροχή γεμίζει τον δρόμο με λασπολακκούβες, και η εκδρομή μετατρέπεται σε ένα ξεκαρδιστικό ταξίδι γεμάτο γέλιο, μουσική και παιχνίδι. Καθώς τα παιδιά βοηθούν το ένα το άλλο, καταλαβαίνουν τη σημασία της φιλίας και της ομαδικότητας. Θα καταφέρουν άραγε να συνεχίσουν την περιπέτειά τους και να φτάσουν στον προορισμό τους;
Με εντυπωσιακά σκηνικά, πολύχρωμα κοστούμια, αγαπημένα τραγούδια και διαδραστικές σκηνές, η παράσταση θα κάνει τα παιδιά να νιώσουν πως βρίσκονται πραγματικά στον κόσμο της Πέππα.
Μια επιτυχία που αγαπήθηκε από εκατομμύρια θεατές!
Με περισσότερα από 1.000.000 εισιτήρια παγκοσμίως, η πολυαναμενόμενη αυτή παράσταση περιοδεύει πλέον στην Ελλάδα, φέρνοντας τη μαγεία του θεάτρου σε 40 πόλεις σε όλη τη χώρα!
Η μουσική, το γέλιο και η θετική ενέργεια πλημμυρίζουν τη σκηνή, προσφέροντας σε όλη την οικογένεια μια μοναδική εμπειρία.

Συντελεστές
Διασκευή – Σκηνοθεσία: Μπίλιω Κωνσταντοπούλου
Μουσική: Χάρης Γκατζόφλιας
Χορογραφίες: Όλια Μήτσιου
Σκηνικά : Ντίνα Ζαφειρίου
Κουστούμια : Underdog Entertainment
Φωτισμοί: Τρύφων Κεχαγιάς
Κατασκευές: Kolossaion Productions
Artwork: Ντίνα Ζαφειρίου
Βοηθός Σκηνοθέτη: Αυγερινή Λιόλιου
Παίζουν οι ηθοποιοί: Ιωάννα Διαμαντούλη, Κριστιάνα Καρρίκι, Δημήτρης Μπουζούδης, Βλάσσης Παπακωνσταντίνου, Ξένια Παυλίδου, Κατερινά Τζημουράκα, Απόστολος Τριανταφύλλου
Παραγωγή: Kolossaion Productions
Διάρκεια: 1 ώρα και 25 λεπτά με το διάλειμμα 10 λεπτών.
Μετά την παράσταση για να βγείτε φωτογραφίες με τους χαρακτήρες θα υπάρχει αναμονή τουλάχιστον 30 με 40 λεπτά.
Τετάρτη 20 Αυγούστου – Έναρξη 20:45
Θέατρο “Ερωφίλη”, Κάστρο Φορτέτζα, Ρέθυμνο
Πληροφορίες για εισιτήρια
Προπώληση από 12 ευρώ
Γενική είσοδος στο ταμείο: από 14 Ευρώ (εισιτήρια πληρώνουν ενήλικες και παιδιά από 1,5 έτους).
Οι παραπάνω τιμές δεν αφορούν τα θέατρα με αρίθμηση θέσεων όπου οι τιμές διαμορφώνονται σε ζώνες και ξεκινούν από 12 ευρώ
Αν θέλετε να συμμετέχετε στη φωτογράφιση / αυτόγραφο (Meet and Greet) παρακαλούμε προμηθευτείτε περιορισμένο αριθμό εισιτηρίων αξίας 5 ευρώ / παιδί.
Εισιτήρια Φωτό Αυτόγραφο (Meet & Greet): Αμέσως μετά την παράσταση, μπορείτε να συμμετέχετε στο Meet & Greet event, για να βγείτε φωτογραφίες (*) με την Πέππα και τον Τζώρτζ και να πάρετε αυτόγραφο απο την Πέππα. Όσοι ανεβαίνουν στη σκηνή θα πρέπει να έχουν εισιτήριο με ένδειξη Φωτό Αυτόγραφο – Meet and Greet.
(*) Φωτογραφίες βγαίνετε πάνω στη σκηνή με τους χαρακτήρες της παράστασης στα σκηνικά με τα φώτα του θεάτρου, με δικό σας μέσο (κινητό ή φωτ/κή μηχανή).

Ο Γιάννης Μιχάλας & ο Γιώργος Βρανάς στον Άγιο Κωνσταντίνο
2025-08-20 21:00 | Άγιος Κωνσταντίνος Ρεθύμνου, Άγιος Κωνσταντίνος Ρεθύμνου, Αγιος Κωνσταντίνος Ρεθύμνου, Ρεθύμνου, 74100, Ελλάδα
Ο Γιάννης Μιχάλας & ο Γιώργος Βρανάς με το συγκρότημα τους στο πανηγύρι που διοργανώνει ο Πολιτιστικός Σύλλογος Αγίου Κωνσταντίνου – Αγίου Γεωργίου στον Άγιο Κωνσταντίνο Ρεθύμνου την Τετάρτη 20 Αυγούστου.
Είσοδος 20 ευρώ με πλήρες μενού και ποτό.

Η μουσική παράσταση «Ήρωας Εγώ» της Ελβίνας Μποτονάκη στους Αποστόλους Αμαρίου
2025-08-20 21:00 | Αποστόλοι Αμαρίου, Αποστόλοι Αμαρίου, Ρεθύμνου, Ελλάδα
Η μουσική παράσταση «Ήρωας Εγώ», ένα μουσικό ταξίδι αυτογνωσίας βασισμένο στο έργο του Joseph Campell «Ο ήρωας με τα χίλια πρόσωπα» φιλοξενείται στο θέατρο των Αποστόλων Αμαρίου.
Σύλληψη – Σκηνοθεσία: Ελβίνα Μποτονάκη
Ερμηνεύουν: Εύα Πολιτάκη, Αντώνης Μποτονάκης (Έκαστος), Νίκος Χριστόπουλος
Πλήκτρα: Νίκος Χριστόπουλος
Μπάσο: Χρήστος Δρούζας
Τύμπανα: Μάνος Ναζλής
Ηλεκτρική & Ακουστική κιθάρα: Πάνος Καλκανάς
Ηχοληψία/φωτισμοί: Χάρης Πιτσίνης (ΗΧΟΣ & ΕΙΚΟΝΑ)
Παραγωγή: ELVINA PRODUCTIONS
Διοργάνωση: Δήμος Αμαρίου σε συνεργασία με τον Πολιτιστικό Σύλλογο Αγ. Αποστόλων
Τετάρτη 20 Αυγούστου, ώρα 21:00 – Είσοδος ελεύθερη

Τα Boudalia παρουσιάζουν στις Μαργαρίτες την παράσταση «ΣΕ ΑΝΑΜΟΝΗ»
2025-08-20 21:30 - 23:30 | Μαργαρίτες Μυλοποτάμου, Μαργαρίτες Μυλοποτάμου, Μαργαρίτες Μυλοποτάμου, Ρεθύμνου, Ελλάδα
Η Δημιουργική Ομάδα Μαργαριτών σας προσκαλεί στα Boudalia 2025 με τίτλο: “ΣΕ ΑΝΑΜΟΝΗ”.
Σας περιμένουμε από την Τετάρτη 20 έως και τη Δευτέρα 25 Αυγούστου στις Μαργαρίτες.
Λίγα λόγια για το έργο
Ένα έργο που κάποτε φάνταζε αδύνατο, πλέον γίνεται πραγματικότητα: το μετρό στην Κρήτη είναι γεγονός! Με υπερσύγχρονη τεχνολογία και τροφοδοσία από καθαρή, “βιολογική” ενέργεια, το νέο μέσο μεταφοράς θα φέρει επανάσταση στις καθημερινές μετακινήσεις των κατοίκων του νησιού!
Όμως, και σε αυτή τη μετάβαση, δε λείπουν τα εμπόδια. Δυνάμεις σκοτεινές και μυστηριώδεις που έχουν επενδύσει σε άλλες μορφές ενέργειας, αντιμετωπίζουν το μετρό ως απειλή και στήνουν ένα γαϊτανάκι παραπληροφόρησης, προσπαθώντας να σπείρουν τον φόβο και την καχυποψία στους πολίτες. Θα καταφέρουν, ωστόσο, να πετύχουν τον σκοπό τους;
Η συνέχεια επί σκηνής…
Ώρα έναρξης: 21:30
Τιμή εισιτηρίου: 10 ευρώ
Σας ενημερώνουμε ότι οι πόρτες του θεάτρου θα ανοίγουν στις 20:30.

Ο Πέτρος Μαρούλης στην Καλή Συκιά
2025-08-20 22:00 | Καλή Συκιά, Καλή Συκιά, Καλή Συκιά, Ρεθύμνου, 74100, Ελλάδα
Ο Πέτρος Μαρούλης με το συγκρότημά του στην Καλή Συκιά Αγίου Βασιλείου Ρεθύμνου, στη χοροεσπερίδα που διοργανώνει ο Εκπολιτιστικός Σύλλογος Καλής Συκιάς «Ο Τσιλίβδικας».
Τετάρτη 20 Αυγούστου – Έναρξη 21.00
Είσοδος 20 ευρώ – Παιδιά 8-12 ετών 10 ευρώ.

Εκδηλώσεις Νεφς Αμάρι 2025: Παραμύθια και κρητικά με jazz διάθεση
2025-08-21 19:00 - 23:30 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Πιο αναλυτικά το πρόγραμμά:
Πέμπτη 21 Αυγούστου
19:30 – Πλούμιστα Παραμύθια – Ιστορίες της Θάλασσας
Αφήγηση: Ευαγγελία Ορφανουδάκη (Παιδαγωγός/Αφηγήτρια)
Μουσική & ηχοτοπία: Αλέκος Φανουράκης (Μουσικός)
21:30 – Κρητικοί σκοποί με jazz διάθεση
Με τους Αλέκο Φανουράκη (λαούτο) και Ισίδωρο Παπαδάκη (πιάνο, μπάσο, κλαρίνο)
Παρασκευή 22 Αυγούστου
20:00 – Επετειακή Εκδήλωση: 100 χρόνια από τη γέννηση & 20 χρόνια από τον θάνατο του ποιητή Μανόλη Αναγνωστάκη
Ομιλητές: Αγγέλα Καστρινάκη (Καθηγήτρια Νεοελληνικής Φιλολογίας Παν. Κρήτης), Κωνσταντίνος Καλατζάκης (Υποψ. Δρ. Νεοελληνικής Φιλολογίας, Παν. Κρήτης)
Συντονίζει η Θέανω Καλλινικάκη (Ομότιμη Καθηγήτρια ΔΠΘ)
Σάββατο 23 Αυγούστου
18:00 Αγώνες Δρόμου 2025 «ΝΕΥΣΑΜΑΡΙΑ», σε τρείς κύριες ηλικιακές κατηγορίες ανδρών – γυναικών.
20:00 (Αυλή του Σχολείου) Παζάρι της «ΚΟΙΝΩΝΙΚΗΣ ΟΜΑΔΑΣ ΓΥΝΑΙΚΩΝ ΑΜΑΡΙΟΥ – ΟΨΙΓΙΑ». Τα έσοδα διατίθενται για φιλανθρωπικούς σκοπούς.
Κυριακή 24 Αυγούστου
21:30 – Κρητική βραδιά: Βασίλης Καρδερίνης (λύρα) – Γιώργος Περικλάκης (λαούτο) – Γιώργος Κωστάκης (λαούτο)
Δευτέρα 25 Αυγούστου – Πανήγυρις Αγίου Τίτου
Παραδοσιακό γλέντι στην πλατεία με τους: Βασίλη Σταυρακάκη (μαντολίνο), Στέλιο Πετράκη (λύρα), Μιχάλη Κονταξάκη (μαντολίνο), Γιώργο Ψαράκη (λαούτο), Αντώνη Σταυρακάκη (μαντολίνο/λαούτο)
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

Περαμάτισμα: Μία δράση στον Ψηλορείτη στο πλαίσιο του Φεστιβάλ «Όλη η Ελλάδα Ένας Πολιτισμός»
2025-08-21 19:30 | Ιδαίο Άντρο, Ιδαίου Άντρου, Rethymno, Ρεθύμνου, 741 32, Greece
Το Περαμάτισμα αποτελεί μια πολιτιστική πρόταση, εμπνευσμένη από τη διαχρονική τελετουργία του περαματίσματος στον παραδοσιακό αργαλειό – τη διαδικασία του «περάσματος» των νημάτων που καθορίζει το σχέδιο και την τεχνοτροπία κάθε υφαντού. Ως έννοια, το περαμάτισμα μετατρέπεται σε εργαλείο κατανόησης της συνύφανσης του τοπικού με το παγκόσμιο, της παράδοσης με την καινοτομία, του χρόνου με τον χώρο, του ανθρώπου με την ύλη και την τεχνολογία.
Στον ορεινό Ψηλορείτη και το Ιδαίον Άντρον, έναν τόπο με ειδικό βάρος και ισχυρό συμβολισμό για την Κρήτη, το έργο επιχειρεί να συνυφάνει την πολιτιστική μνήμη με τη σύγχρονη δημιουργία και με επίκεντρο τον άνθρωπο δημιουργό. Μέσα από το Περαμάτισμα αναδύεται: η δυναμική της υφαντικής ως χειρονομίας, συμβολισμού και πολιτισμικού κώδικα· η συνάντηση παραδοσιακών τεχνών με νέες τεχνολογίες και ψηφιακές μορφές έκφρασης· η συνύφανση διαφορετικών μουσικών ιδιωμάτων που γεννούν μια νέα ακουστική εμπειρία.
Πρόγραμμα εκδηλώσεων
Μέρος Α’: Εισηγήσεις & Παρουσιάσεις

Άνοιγμα στο Περαμάτισμα μέσα από τη μνήμη του καθημερινού και την ποίηση της υφαντικής με τον Λουδοβίκο των Ανωγείων (21/8)
Εισαγωγή στον θεματικό πυρήνα της προοπτικής με τη σημασία της υφαντικής ως τόπου μνήμης, πράξης και επανανοηματοδότησης από τη Ζωή Παπαδάκη, υφάντρα και εκπαιδευτικό της νέας Δομής Υφαντικής του Υπουργείου Πολιτισμού στα Ανώγεια (22/8)

Μέρος Β’: Μουσική

Λευτέρης και Μανούσος Καλλέργης (21/8)
Γιάγκος Χαιρέτης (21/8)
Argonauts Music (22/8)
Μαρίνα & Ανδριάνα Δακανάλη (22/8)
String Demons: Λυδία και Κωνσταντίνος Μπουντούνης (21, 22/8)

Παράλληλη δράση:
Για πρώτη φορά παρουσιάζεται στο κοινό επιλογή έργων από την εν εξελίξει πλατφόρμα Άδρακτος, ένα ψηφιακό μουσείο σύγχρονης υφαντικής και τέχνης. Η έκθεση φέρνει κοντά τις υφάντρες του Ψηλορείτη Αριστέα Ξυλούρη, Ερμιόνη Καλομοίρη, Βαγγελιώ Νταγιαντά, Ευαγγελία Σπιθούρη, Νίτσα Χαιρέτη και Λευκοθέα Σπιθούρη με τους σύγχρονους δημιουργούς Νίκο Κανόγλου, Αλεξάνδρα Μπίσα, Κλωθώ και Γιώργο Μπούνια.
H εκδήλωση προσφέρεται δωρεάν από το Υπουργείο Πολιτισμού.
Η προκράτηση θέσης είναι υποχρεωτική allofgreeceone.culture.gov.gr
